



RAPORT DE SPECIALITATE
pentru aprobarea Proiectului de hotărâre privind aprobarea indexării cu rata inflației a impozitelor și taxelor locale pentru anul fiscal 2024

Subsemnata, Lavinia NEGOIȚĂ, inspector în Compartimentul financiar-contabil al Aparatului de specialitate al Primarului Comunei Șoldanu,
Văzând: 
· Proiectul de hotărâre înregistrat în registrul pentru evidența proiectelor de hotărâre ale autorității deliberative cu nr. 25 din 10.04.2023 privind aprobarea indexării cu rata inflației a impozitelor și taxelor locale pentru anul fiscal 2024, inițiat de Viceprimarul Comunei Șoldanu cu atribuții de primar, Valeriu MUSTĂȚEA;
· Referatul de aprobare înregistrat cu nr. 2076 din 12.04.2023, privind proiectul de hotărâre înregistrat în registrul pentru evidența proiectelor de hotărâre ale autorității deliberative cu nr. 25 din 10.04.2023.
[bookmark: _Hlk59604448]Luând act de:
· Hotărârea Consiliului local al Comunei Șoldanu nr. 83 din 20.12.2022 privind stabilirea impozitelor și taxelor locale pentru anul fiscal 2023, la Comuna Șoldanu, Județul Călărași;
· Comunicatul de presă al Institutului Național de Statistică nr. 63/2023, înregistrat la Primăria Comunei Șoldanu cu nr. 1445 din 16.03.2023.
Luând în considerare:
· Rata medie anuală a inflației publicată pe site-ul oficial al Ministerului Dezvoltării, Lucrărilor Publice și Administrației, respectiv de 13,8 % pentru anul fiscal 2022.
Analizând temeiul legal al inițiativei:
· prevederile art. 491 alin. (1), alin. (11) și alin. (2) din Legea nr. 227/2015 - Codul fiscal, cu modificările și completările ulterioare;
· prevederile art. 5 alin. (1) lit. a) și alin. (2), art. 16 alin. (2), art. 20 alin. (1) lit. b), art. 27, art. 30 din Legea nr. 273/2006 privind finanțele publice locale, cu modificările și completările ulterioare.
Analizând temeiul de drept al propunerii de adoptare a hotărârii: 
· dispozițiile art. 87, art. 129 alin. (2) lit. b) coroborat cu cele ale alin. (4) lit. c) din Ordonanța de urgență a Guvernului nr. 57/2019 privind Codul Administrativ cu modificările și completările ulterioare.
Față de elementele prezentate, în conformitate cu prevederile art. 139 alin. (1) și alin. (3) lit. c) coroborat cu art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare, consider legală și oportună adoptarea unei hotărâri privind aprobarea indexării cu rata inflației a impozitelor și taxelor locale pentru anul fiscal 2024, în forma propusă de inițiator.
Inspector, Lavinia NEGOIȚĂ			 
